**8. A IN B: NAVODILA ZA DELO DOMA (6.4. – 10.4.2020)**

**Pozdravljeni, osmošolci.**

Še vedno ostajamo pri zahtevni snovi o političnih spremembah sredi 19. stoletja. Veseli me, da vam v preteklem tednu reševanje ni povzročalo večjih težav. Če ste besedilo v učbeniku **natančno prebrali**, ste tudi zlahka odgovorili na vprašanja.

Pripravila sem snov v obliki delovnega lista, ki pa ga lahko rešujete na različne načine:

* ga natisnete in vnesete podatke (vidim, da večina tako počne),
* v zvezek pišete samo oštevilčene odgovore (in naslov),
* vse prepišete v zvezek.

Presodite sami, katera možnost vam najbolj ustreza.

Naslov prve ure je Leto 1848, druge pa Pomlad narodov.

**POZOR 8.B V petek imate športni dan, zato vam ura zgodovine odpade. V tem tednu zato rešite samo prvo temo - leto 1848.**

**Če mi boste pisali ob koncu tedna, vam bom tokrat posredovala rešitve, saj je snov zahtevna.**

Če niste prepričani v svoje odgovore, če česa ne razumete, mi vedno lahko pišete na darja.gorup@os-sturje.si

Lepo se imejte.